نوایی و حسین بایقارا
نوایی و حسین
بایقارا
علیشیر نوایی،
حسین بایقارا ساراییندا باش مونشی ایمیش. پادشاه همیشه نوایینین دئدیکلرینه قولاق
آسارمیش. گونلرین بیر گونی حسین بایقارا سحر سارایا گیرنده، نوایییا باخیب دا
ایشاره بارماغی ایله باشینی گؤسترمیشدی. نوایی ده بارماغی ایله دیلینی گؤسترمیش.
حسین بایقارا باشینی ترپهتیب سارایا گیرمهدن قاییدیب گئتمیشدی.
بو واقعهنی
گؤرن نوایینین شاگیردلری ایما-ایشارهنین سببنی سوروشموشلار. نوایی:
- اؤزونوز
دوشونون تاپین- دئیه سؤیلهمهمیش. شاگیرلر دوشونوب-دوشونوب هئچ تاپا بیلمهمیشدیلر.
اونلاردان بیری نوایینی سؤیلتمک مقصدی ایله مورکبی اندریب تؤکموشدو.
اوندا نوایی:
- عبدالطیف،
نیه بئله پریشان خیال اولوبسونوز. مورکبی اندردینیز کی- دئمیشدی.
- باغیشلایین
اوستاد،- دئمیشدی شاگیردی.ـ بایاقکی موعمانین سببنی دوشونوب، خیالیم قاچدی.
نوایی دئمهیه
مجبور اولموشدو:
- حسین
بایقارا:" باشا بلانی نمنه گتیرر؟" دئیه سوردو، من "دیل" دئیه
جاواب وئردیم.
شاگیردلر
نوایینین زیرکلیگینه یئنه بیر داها قایل اولموشدولار.
کؤچورن: عباس ائلچین
azb_Arab pes_Arab azb_Arab ckb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab ckb_Arab pbt_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab